पॅन अमेरिकन महामार्ग

पॅन-अमेरिकन महामार्ग (    ; ) हे उत्तर आणि दक्षिण अमेरिकेत पसरलेले सुमारे  लांबीचे रस्त्यांचे जाळे आहे.   हा महामार्ग अमेरिका खंडांच्या उत्तर टोकाला दक्षिणेशी जोडतो. यात अंदाजे चा खंड पडलेला आहे. वायव्य कोलंबिया आणि आग्नेय पनामा यांच्‍या मधील डेरिएन गॅप भागात अद्यापही रस्ता नाही. प्रचंड गर्द झाडी व वर्षभर होत असलेला तुफान पाउस यांमुळे हा भाग अजूनही अविकसित आहे. पॅन अमेरिकन महामार्ग अमेरिकेच्‍या पॅसिफिक किनाऱ्यावरील जवळजवळ सर्व देशांना जोडतो. गिनीज वर्ल्ड रेकॉर्ड्सनुसार, पॅन-अमेरिकन महामार्ग हा "मोटारीने प्रवासकरण्याजोगा जगातील सर्वात लांब रस्ता" आहे.

पॅन-अमेरिकन महामार्ग अनेक प्रकारच्या हवामानआणि पर्यावरणीय प्रदेशांतून जातो — यात घनदाट जंगलांपासून ते रखरखीत वाळवंट आणि ओसाड टुंड्रापर्यंत सगळे प्रकार आहेत. या महामार्गाचा काही भाग केवळ कोरड्या हंगामात पार करता येतो आणि बऱ्याच प्रदेशांमध्ये वाहन चालवणे काही मोसमात धोकादायक असते. पॅन-अमेरिकन महामार्ग उत्तर अमेरिकेतील प्रुडहो बे, अलास्का पासून दक्षिण अमेरिकेच्या दक्षिण टोकांजवळील चिलीमधील पोर्तो मॉन्ट आणि क्वेलोन आणि अर्जेंटिनामधील उशुआया शहरांना जोडतो.

डॅरिएन गॅपच्या पश्चिम आणि उत्तरेला, हा रस्ता मध्य अमेरिका आणि मेक्सिकोमधून आंतर-अमेरिकन महामार्ग म्हणूनही ओळखला जातो. तेथे हा महामार्ग मेक्सिको-युनायटेड स्टेट्स सीमेकडे जाणाऱ्या अनेक जोडरस्त्यांमध्ये विभाजित होतो.

जोडलेले देश 

पॅन-अमेरिकन महामार्ग उत्तर आणि मध्य अमेरिकेतील नऊ देशांमधून जातो:

 कॅनडा
 अमेरिका
 मेक्सिको
 ग्वातेमाला
 एल साल्वादोर
 हॉन्डुरास
 निकाराग्वा
 कॉस्ता रिका
 पनामा
 
हा महामार्ग दक्षिणअमेरिकेच्या पाच देशांमधून प्रवास करतो:
 कोलंबिया
 इक्वेडोर
 पेरू
 चिले
 आर्जेन्टिना
 
यांशिवाय जोडरस्ते चार इतर दक्षिण अमेरिकन देशांना जोडतात:

 बोलिव्हिया
 ब्राझील
 पॅराग्वे
 उरुग्वे

डॅरिएन फट 

पॅन-अमेरिकन महामार्गात पनामा आणि कोलंबिया दरम्यान चा खंड आहे. घनदाट जंगल, बारा महिने होणारा तुफान पाउस आणि दलदलींचा हा प्रदेश डॅरिएन गॅप म्हणून ओळखला जातो. हा प्रदेश चार दिवसांच्या खडतर पायी प्रवासानेच ओलांडता येतो. महामार्ग टर्बो, कोलंबिया आणि याविझा, पनामा येथे संपतो. येथे रस्ता बांधण्याचे अनेक प्रयत्न झाले परंतु ते सोडून दिले गेले. २०२३ च्या सुमारास असा कोणताही बेत नाही.

चित्रदालन

संदर्भ आणि नोंदी

बाह्य दुवे 
 

पॅन अमेरिकन महामार्ग
कॅनडामधील वाहतूक
अमेरिकेमधील वाहतूक
मेक्सिकोमधील वाहतूक
एल साल्वादोरमधील वाहतूक
ग्वातेमालामधील वाहतूक
निकाराग्वामधील वाहतूक
होन्डुरासमधील वाहतूक
कोस्टा रिकामधील वाहतूक
कोलंबियामधील वाहतूक
इक्वेडोरमधील वाहतूक
पेरूमधील वाहतूक
चिलेमधील वाहतूक
बोलिव्हियामधील वाहतूक
आर्जेन्टिनामधील वाहतूक
ब्राझीलमधील वाहतूक
पेराग्वेमधील वाहतूक
उरुग्वेमधील वाहतूक